CELEX: 32003L0091
Language: hr
Date: 2003-10-06 00:00:00
Title: Direktiva Komisije 2003/91/EZ od 6. listopada 2003. o utvrđivanju provedbenih mjera za potrebe članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorata povrća  Tekst značajan za EGP

03/Sv. 058
            
            
               HR
            
            
               Službeni list Europske unije
            
            
               112
            
         32003L0091
   
               L 254/11
            
            
               SLUŽBENI LIST EUROPSKE UNIJE
            
            
               06.10.2003.
            
         
      DIREKTIVA KOMISIJE 2003/91/EZ
   od 6. listopada 2003.
   o utvrđivanju provedbenih mjera za potrebe članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorata povrća
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/55/EEZ od 13. lipnja 2002. o stavljanju na tržište sjemena povrća (1), kako je zadnje izmijenjena Direktivom 2003/61/EZ (2), a posebno njezin članak 7. stavak 2. točke (a) i (b),
   budući da:
   
               (1)
            
            
               Direktiva Komisije 72/168/EEZ od 14. travnja 1972. o utvrđivanju obilježja i minimalnih uvjeta za pregled sorata povrća (3), kako je izmijenjena Direktivom 2002/8/EZ (4), utvrdila je, u pogledu službenog prihvaćanja sorata u katalozima država članica, minimalna obilježja koja treba obuhvatiti pregledima različitih vrsta, kao i minimalne zahtjeve za obavljanje pregleda.
            
         
               (2)
            
            
               Smjernice za ispitivanje koje se odnose na uvjete za pregled sorata izdalo je Upravno vijeće Ureda Zajednice za raznolikost biljaka, (CPVO), osnovanog Uredbom Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (5), kako je zadnje izmijenjena Uredbom (EZ) br. 1650/2003 (6), u odnosu na neke vrste.
            
         
               (3)
            
            
               Smjernice za ispitivanje koje utvrđuju uvjete za pregled sorata postoje na međunarodnoj razini. Međunarodna unija za zaštitu novih biljnih sorata, (UPOV), razradila je smjernice za ispitivanje.
            
         
               (4)
            
            
               Direktiva 72/168/EEZ izmijenjena je Direktivom 2002/8/EZ kako bi se osigurala usklađenost između smjernica za ispitivanje CPVO-a i uvjeta za ispitivanje sorata s ciljem njihovog prihvaćanja u nacionalnim katalozima sorata država članica u mjeri u kojoj su utvrđene smjernice za ispitivanje CPVO-a. CPVO je nakon toga izdao smjernice za više drugih vrsta.
            
         
               (5)
            
            
               Primjereno je osigurati usklađenost između smjernica za ispitivanje CPVO-a i uvjeta za sorte s ciljem njihovog prihvaćanja u nacionalne kataloge država članica.
            
         
               (6)
            
            
               Primjereno je temeljiti sustav Zajednice na smjernicama UPOV-a za ispitivanje, u mjeri u kojoj CPVO još nije razradio posebne smjernice. Nacionalno pravo vrijedi za vrste koje nisu obuhvaćene ovom Direktivom.
            
         
               (7)
            
            
               Direktivu 72/168/EEZ treba stoga staviti izvan snage.
            
         
               (8)
            
            
               Mjere predviđene u ovoj Direktivi u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
            
         DONIJELA JE OVU DIREKTIVU:
   Članak 1.
   1.   Države članice osiguravaju uključenje u nacionalni katalog, u smislu članka 3. stavka 2. Direktive 2002/55/EZ, vrsta povrća koje udovoljavaju zahtjevima određenim u stavku 2.
   2.   U odnosu na prepoznatljivost, postojanost i ujednačenost:
   
               (a)
            
            
               vrste navedene u Prilogu I. moraju zadovoljiti uvjete navedene u „Protokolima za ispitivanje prepoznatljivosti, ujednačenosti i postojanosti” Upravnog vijeća Ureda Zajednice za raznolikost biljaka, (CPVO), navedenog u tom Prilogu;
            
         
               (b)
            
            
               vrste navedene u Prilogu II. moraju zadovoljiti smjernice za ispitivanje za provedbu ispitivanja prepoznatljivosti, ujednačenosti i postojanosti Međunarodne unije za zaštitu novih biljnih sorata, (UPOV), navedene u tom Prilogu.
            
         Članak 2.
   Moraju se koristiti sve sortne karakteristike u smislu članka 1. stavka 2. točke (a) i sve karakteristike označene zvjezdicom (*) u smjernicama za ispitivanje iz članka 1. stavka 2. točke (b), pod uvjetom da praćenje karakteristika nije onemogućeno iskazivanjem neke druge karakteristike, i pod uvjetom da iskazivanje karakteristika ne priječe uvjeti u okolišu u kojima se provodi ispitivanje.
   Članak 3.
   Države članice osiguravaju da su, u pogledu vrsta navedenih u prilozima I. i II., minimalni zahtjevi za provedbu ispitivanja u odnosu na nacrt pokusa i uvjete rasta, kako su propisani u smjernicama za ispitivanje iz spomenutih priloga, zadovoljeni u trenutku pregleda.
   Članak 4.
   Direktiva 72/168//EEZ stavlja se izvan snage.
   Članak 5.
   1.   Države članice donose zakone i druge propise potrebne za usklađivanje s odredbama ove Direktive najkasnije do 31. ožujka 2004. One o tom odmah obavješćuju Komisiju.
   Kada države članice donose ove mjere, te mjere prilikom njihove službene objave sadrže upućivanje na ovu Direktivu ili se uz njih navodi takvo upućivanje. Načine tog upućivanja određuju države članice.
   2.   Države članice priopćavaju Komisiji tekst glavnih odredaba nacionalnog prava koje donesu u području na koje se odnosi ova Direktiva.
   Članak 6.
   1.   U slučaju kad, u trenutku stupanja ove Direktive na snagu, sorte nisu prihvaćene za unos u Zajednički katalog vrsta povrća, a službeni pregledi su započeli prije spomenutog datuma u skladu s odredbama bilo
   
               (a)
            
            
               Direktive 72/168/EEZ; ili
            
         
               (b)
            
            
               smjernica CPVO-a navedenih u Prilogu I. ili smjernica UPOV-a navedenih u Prilogu II., prema vrstama,
            
         smatrat će se da dotične sorte udovoljavaju zahtjevima ove Direktive.
   2.   Stavak 1. primjenjuje se samo u slučaju kad pokusi pokazuju da sorte udovoljavaju pravilima određenim bilo u
   
               (a)
            
            
               Direktivi 72/168/EEZ; ili
            
         
               (b)
            
            
               smjernicama CPVO-a navedenim u Prilogu I. ili smjernicama UPOV-a navedenim u Prilogu II., prema vrstama.
            
         Članak 7.
   Ova Direktiva stupa na snagu sedmog dana od dana objave u Službenom listu Europskih zajednica.
   Članak 8.
   Ova je Direktiva upućena državama članicama
   
      Sastavljeno u Bruxellesu 6. listopada 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 193, 20.7.2002., str. 23.
   
      (2)  SL L 165, 3.7.2003., str. 23.
   
      (3)  SL L 103, 2.5.1972., str. 6.
   
      (4)  SL L 37, 7.2.2002., str. 7.
   
      (5)  SL L 227, 1.9.1994., str. 1.
   
      (6)  SL L 245, 29.9.2003., str. 28.
   PRILOG I.
   POPIS VRSTA KOJE MORAJU UDOVOLJAVATI SMJERNICAMA CPVO-a
   
                
            
            
               Poriluk, protokol TP/85/1 od 15.11.2001.
            
         
                
            
            
               Dinja, protokol TP/104/1 od 27.3.2002.
            
         
                
            
            
               Šparoga, protokol TP/130/1 od 27.3.2002.
            
         
                
            
            
               Krastavac, protokol TP/61/1 od 27.3.2002.
            
         
                
            
            
               Cvjetača, protokol TP/45/1 od 15.11.2001.
            
         
                
            
            
               Mrkva, protokol TP/49/6 od 27.3.2002.
            
         
                
            
            
               Brokula, protokol TP/151/1 od 27.3.2002.
            
         
                
            
            
               Salata, protokol TP/13/1 od 15.11.2001.
            
         
                
            
            
               Kelj pupčar, protokol TP/54/1 od 27.3.2002.
            
         
                
            
            
               Rajčica, protokol TP/44/2 od 15.11.2001.
            
         
                
            
            
               Kelj grmoliki, protokol TP/48/1 od 15.11.2001.
            
         
                
            
            
               Grah, protokol TP/12/1 od 15.11.2001.
            
         
                
            
            
               Kupus, protokol TP/48/1 od 15.11.2001.
            
         
                
            
            
               Rotkvica, protokol TP/64/6 od 27.3.2002.
            
         
                
            
            
               Kupus crveni, protokol TP/48/1 od 15.11.2001.
            
         
                
            
            
               Špinat, protokol TP/55/6 od 27.3.2002.
            
         
                
            
            
               Paprika, protokol TP/76/1 od 27.3.2002.
            
         
                
            
            
               Matovilac, protokol TP/75/6 od 27.3.2002.
            
         
                
            
            
               Endivija, protokol TP/118/1 od 27.3.2002.
            
         Tekst navedenih protokola nalazi se na internetskoj stranici CPVO-a (www.cpvo.eu.int).
   PRILOG II.
   POPIS VRSTA KOJE MORAJU UDOVOLJAVATI SMJERNICAMA UPOV-a
   
                
            
            
               Luk vlasak/luk zimski/, smjernica TG/161/3 od 1.4.1998.
            
         
                
            
            
               Lubenica, smjernica TG/142/3 od 26.10.1993.
            
         
                
            
            
               Luk češnjak, smjernica TG/162/4 od 4.4.2001.
            
         
                
            
            
               Buča/tikva, smjernica TG/155/3 od 18.10.1996.
            
         
                
            
            
               Celer, smjernica TG/82/64od 17.4.2002.
            
         
                
            
            
               Tikvica, smjernica TG/119/4 od 17.4.2002.
            
         
                
            
            
               Blitva, smjernica TG/106/3 od 7.10.1987.
            
         
                
            
            
               Artičoka, smjernica TG/184/3 od 4.4.2001.
            
         
                
            
            
               Cikla, smjernica TG/60/6 od 18.10.1996.
            
         
                
            
            
               Koromač, smjernica TG/183/3 od 4.4.2001.
            
         
                
            
            
               Raštika, smjernica TG/90/6 od 17.4.2002.
            
         
                
            
            
               Peršin, smjernica TG/136/4 od 18.10.1991.
            
         
                
            
            
               Korabica, smjernica TG/65/4 od 17.4.2002.
            
         
                
            
            
               Grah skerletni, smjernica TG/9/5 od 9.4.2003.
            
         
                
            
            
               Kupus kineski, smjernica TG/105/4 od 9.4.2003.
            
         
                
            
            
               Grašak, smjernica TG/7/9 od 4.11.1994. (i ispravak od 18.10.1996.)
            
         
                
            
            
               Postrhna repa, smjernica TG/37/10 od 4.4.2001.
            
         
                
            
            
               Rabarbara, smjernica TG/62/6 od 24.3.1999.
            
         
                
            
            
               Cikorija, smjernica TG/173/3 od 5.4.2000.
            
         
                
            
            
               Crni korijen, smjernica TG/116/3 od 21.10.1988.
            
         
                
            
            
               Cikorija lisnata, smjernica TG/154/3 od 18.10.1996.
            
         
                
            
            
               Patlidžan, smjernica TG/117/4 od 17.4.2002.
            
         
                
            
            
               Industrijske cikorija, smjernica TG/172/3 od 4.4.2001.
            
         
                
            
            
               Bob, smjernica TG/206/1 od 9.4.2003.
            
         Tekst navedenih protokola nalazi se na internetskoj stranici UPOV-a (www.upov.int).